"ngomusa kankulunkulu, ngathatha umthwalo wokuba ngumholi webandla. lapho ngiqala ukuhlela izindaba zebandla nodade engangizosebenza naye, futhi lapho siba nokungaboni ngaso linye, ngangithandaza ngobuqotho kunkulunkulu ngicele yena ukuba avikele inhliziyo nomoya wami ukuze ngingagxeki engangisebenza naye. nokho, nganginaka kuphela ukulawula izenzo zami ukuze ngingabi nokungaboni ngasolinye nengangisebenza naye, ngakho ngangingangenile eqinisweni. ngenxa yalokho, ngokuhamba kwesikhathi, ngaba nokungavumelani okuningi nodade. ngesinye isikhathi ngangifuna ukukhuphulela udade emsebenzini wokunisela amakholwa amasha, udade engangisebenza naye wathi lowo dade akalungile. futhi ngaze ngacabanga: ingabe awunalo ikhono? khona--ke zenzele wena! ngizokubukela uzenza isiphukuphuku! kamuva ngesinye isikhathi, umholi osezingeni elingaphezulu wanginika umsebenzi wokuthi ngibhekane nawo. yonke indaba yanqunywa futhi kwakuhlelwa yimi, futhi ngazizwa nganeliseke kakhulu ngalo. ngacabanga ukuthi udade engangisebenza naye uzongidumisa futhi angiduduze. ngokungalindelekile, engangisebenza naye walenqaba njengebhodwe lamanzi abandayo athelwa phezu kwami, wathi: “empeleni akuyona nhlobo indlela efanele yokwenza lokhu’’ lokhu kwangicasula ngempela. ngacabanga: awuzange ngisho uqonde isimo sangempela wase uvele ukuchitha nje. ngacabanga ukuthi kungangcono ukucela ukuba kushintshwe imisebenzi ngokushesha okunokwenzeka ukuze kugwenywe into embi. ngenxa yalokho, ngasebenzisa isiqu esingokomoya esincane kanye nokwehluleka kwami njengesaba sokubhala incwadi yokwesula. ngokushesha ngemva kwalokhu, umholi osezingeni elingaphezulu waxoxa nami ngesimiso sokuvuma ukwehluleka kanye nokwesula kanye nokucabangela okukhulu unkulunkulu akwenzile ekusindiseni abantu. kodwa ngase ngiyenze lukhuni inhliziyo yami futhi angizange ngiyithambise.